השוטרים שי שוורץ ומתנאל חמו תבעו באמצעות עו"ד יוני גורנו, המייצג שוטרים נוספים, אלפי שקלים מאזרחים ששיתפו או הגיבו לסרטוני מעצר בהשתתפותם. השופטת: "שימוש בקללות וגידופים, גם אם אינם מחמיאים, אינם בבחינת לשון הרע"
גל התביעות של שוטרים נגד אזרחים בגין כינוי גנאי ופרסומים ברשת שתפס תאוצה בתקופת הקורונה, לא מעט בזכות עו"ד יוני גורנו כפי שנחשף במקום הכי חם , מתחיל להתבהר בבית המשפט. שתי תביעות לפיצוי שנדחו היום על ידי בית המשפט אולי מסמנות את תחילתו של מתיחת קו אדום לגבי תביעות שווא.
השופטת ויגדאן חליחל דחתה היום בית משפט השלום בבת ים את תביעת הדיבה של שוטר היס"מ מתנאל חמו שהוגשה באמצעות עורך הדין יוני גורנו. חליחל חייבה את השוטר חמו לפצות את הנתבעת ב-400 שקלים ולשלם שכר טרחה בסך 5,500 שקלים לעורך דינה, אייל אבולפיה.
הנתבעת, צעירה בשנות ה-30 לחייה מחולון, שיתפה באפריל 2020 פוסט של אזרח שבו תואר מעצר אלים שלו על רקע הפרת תקנות הקורונה. המעצר בוצע על ידי חמו ושוטר יס"מ נוסף ממרחב איילון. המלל שצירפה הנתבעת לפוסט ששיתפה הוא "חיות אדם גואל נפש" (הטעות במקור; מ.א). השיתוף שלה לא זכה ללייקים או שיתופים נוספים כלל.
חמו טען כי הנתבעת השפילה אותו בפרסומה ופגעה בשמו הטוב ודרש מבית המשפט לפסוק לטובתו סכום של 12.5 אלף שקלים. "התובע סימך את טענותיו על צילום מסך בו נראה השיתוף שנעשה באמצעות פרופיל הפייסבוק של הנתבעת. עם זאת, בצילום זה לא מופיעים פרטיו, תמונתו או תיוג עמוד הפייסבוק של התובע", כתבה השופטת חליחל בפסק דינה שפורסם הלילה.
השופטת התייחסה בפסק הדין להתבטאויות של הנתבעת: "מילותיה של הנתבעת אינן הולמות. עם זאת, נקבע לא אחת, כי שימוש בקללות וגידופים, גם אם אינם מחמיאים, אינם בבחינת לשון הרע. אין עניינינו נופל לתוך אותם מקרים בהם יש לקבוע כי באיזון שבין חופש הביטוי לזכות לשם טוב, יש להגביל את חופש הביטוי".
עוד הביעה השופטת דאגה מפני השפעה של תביעות בסגנון זה על השתקת השיח הציבורי, והכנסת אפקט מצנן כך שאזרחים יחשבו פעמיים לפני שיתבטאו בחופשיות.
השופטת: "דבריה של הנתבעת הם בבחינת זוטי דברים, המייתרים את הצורך שבתביעת לשון הרע"
עוד הוסיפה השופטת כי השוטר חמו ועו"ד יוני גורנו, שכפי שנחשף במקום הכי חם מתמחה בתביעות אלו ומאתר פרסומים מרשיעים עבור לקוחותיו, לא היו צריכים כלל לתבוע את האזרחית בגין השיתוף, שכן, "דבריה של הנתבעת בבחינת זוטי דברים, המייתרים את הצורך שבתביעת לשון הרע".
"בית המשפט אומר את דברו לגבי התופעה הפסולה של הגשת תביעות השתקה של שוטרים", אומר עו"ד אייל אבולפיה שייצג את הנתבעת ומספר רב של נתבעים אחרים על ידי שוטרים באמצעות גורנו. "בית המשפט קבע היום כי אין בטוקבקים, שלעיתים נבחרים מתוך שרשורים של מאות ואלפי תגובות, לפגוע פגיעה אמיתית בשמו הטוב של שוטר כזה או אחר".
עו"ד אן סוציו מהאגודה לזכויות האזרח, שהצטרפה להליך כידידת בית המשפט, הוסיפה: "בל נשכח, שאזרחים רבים שנתבעו נאלצו להתפשר ולשלם אלפי שקלים רק כדי להסיר מעצמם את הנטל הכבד שכרוך בניהול הגנה. פסק הדין הוא קריאת השכמה למשטרה – שתחדל לתמוך בתביעות ההשתקה, ותתייחס ברצינות לביקורת הציבורית נגד האלימות המשטרתית".
חמו תבע בסך הכל 11 אזרחים באמצעות עוה"ד גורנו על כינויי גנאי ודיבה ברשת. במקרה של שניים מהם – התביעה נדחתה על ידי השופטת חלחל. שלושה מהנתבעים הגיעו לפשרה ושילמו סכומים שבין מאות לכמה אלפי שקלי. שני נתבעים אחרים נמחקו מכתבי התביעה לאחר שהתברר כי אינם קשורים לפרסומים שיוחסו להם, ונגד נתבעת נוספת ניתן פסק דין בהיעדר הגנה בסך 18 אלף שקלים.
בספטמבר יתקיים דיון בעניינם של שלושת האזרחים שנותרו בתביעות של חמו. בשלב זה הסכומים שבהם זכה חמו בתביעותיו מגיעים ל-7,909 שקלים, אך במקביל נאלץ לפצות נתבעים בכ-12 אלף שקלים.
בתביעה נוספת של השוטר שי שוורץ, גם היא באמצעות עורך הדין גורנו, נגד צעירה שהגיבה ברשתות לסרטון מעצר אלים שבו לקח שוורץ חלק – הציע השופט לשוטר להסתפק בהתנצלות בלבד.
במאי 2020 הפיצה תושבת ראשון לציון בפייסבוק תיעוד מעצר אלים של ביתה, שבו היא נראית שוכבת על הכביש, בוכה ומקללת את השוטרים. הצעירה שנתבעה הגיבה לפוסט במילים: "נראה את הבן זונה שיבוא ויעיז לשים עליי אצבע אם אני לא עוקרת לו את שתי העיניים דרך הפה" ו"שרמוטות אחד אחד שעובדים במשטרה" (התגובות כך במקור; מ"א). השופט נתן תוקף של פסק דין  לפרסום התנצלות מצד הצעירה שבה ייכתב כי לא כיוונה את דבריה ישירות לשוטר שוורץ.
"פסק הדין מהיום הוא חוליה נוספת בשרשרת החלטות של בתי המשפט המעבירות מסר חד משמעי לגבי תביעות לשון הרע מופרכות – מכך שלכל אדם יש זכות לשם טוב ולכבוד לא נגזרת המסקנה שכל התבטאות מכוערת היא פוטנציאל לכסף קל", אומרת עורכת דינה של הצעירה, גלית לובצקי, שייצגה אותה מטעם הסיוע המשפטי של משרד המשפטים. "הניסיון מלמד שאלו שלא ממהרים להתפשר ומתעקשים על בירור העניין המשפטי משלמים סכומים נמוכים משמעותית".
בסך הכל תבע השוטר שוורץ שישה אזרחים במסגרת תביעה זו, כל אחד על סך 30 אלף שקל. נגד שניים מהם נתנו פסקי דין בהיעדר הגנה על סך 31,545 שקלים, אך לא ברור אם הסכומים נגבו.
אזרח שהגיב לפרסום סרטון של שוורץ באמירה: "שוטרים פח! חיות אדם ברברים. גיבורים על ילדה. המרחק בין זה לבין המקרה בארהב הוא קצר. ולכל השוטרים שמגיבים פה ומצדיקים, תדמיינו שזו הבת שלכם, או סתם שכנה שלכם, פשוט בושה! מקווה שהמאנייק האלה יעמדו לדין!" שילם לשוורץ 1,500 שקל בשישה תשלומים במסגרת הסכם פשרה. אזרח אחר שהגיב בין היתר במלים "בני זונות סמרטוטים קוקסינלים מה אתם לא יכולים להרים אותה וזהו" שילם 5,000 שקלים בחמישה תשלומים במסגרת הסכם פשרה.
האירוע בין השוטר שוורץ באמצעות עו"ד גורנו על 150 אלף שקלים, שהוגשה נגד הצעירה הפוסט-טראומטית שנעצרה, נגד אימה ואחיה, תידון בשלום בראשון לציון ביולי.


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







